M5 Stuart

M5 Stuart je americký ľahký tank z obdobia druhej svetovej vojny. Vznikol úpravou ľahkého tanku M3 inštaláciou dvojicou motorov Cadillac.

 Vývoj 
Na jeseň roku 1941 predložila firma Cadillac americkej výzbrojnej správe návrh na úpravu tanku M3 Stuart, ktorý by bol vybavený dvojicou motorov Cadillac. Pôvodné hviezdicové motory, ktoré používali tanky M3 Stuart, boli treba hlavne v leteckom priemysle a preto ich bol nedostatok. Modifikácia tiež mala zahrňovať inštaláciu prevodoviek Hydramatic, používaných hlavne v osobných automobiloch. Ešte v tom roku bol návrh schválený a takto upravený tank M3 dostal prototypové označenie M3E3. Nasledovali skúšobné testy, ktoré zahrňovali aj  dlhú jazdu medzi mestami Detroit a Aberdeen, po ktorých bol vo februári roku 1942 nový stroj prijatý do služby pod názvom „Light Tank M4“ (Ľahký tank M4). Vzhľadom na výrobu stredného tanku M4 Sherman však neskôr došlo k preznačeniu na „Light Tank M5“, aby neskôr zbytočne nedochádzalo k vzájomnej zámene.

 Bojové využitie 
Sériová výroba M5 bola začatá na jar roku 1942 a na konci februára bol potom dodaný prvý sériový kus. Ich prvé bojové nasadenie prebehlo koncom roku 1942 v Severnej Afrike, kde spolu so staršími tankmi M3 Stuart tvorili prevažnú časť amerických obrnených jednotiek. Po neúspechoch v bojoch s nemeckými tankmi boli z bojov stiahnuté a slúžili prevažne len v prieskumných oddieloch. Počas druhej svetovej vojny a po nej používalo ľahké tanky M5 hlavne Spojené kráľovstvo, ale aj Kanada, Francúzsko, Belgicko, Čína a Česko-Slovensko.

Tanky boli vo výzbroji Československej samostatnej obrnenej brigády, 38 ich bolo vo výzbroji Československej armády ešte po vojne. Roku 1947 boli dokonca nasadené na Slovensku proti Banderovým oddielom.

Ďalším povojnovým využitím strojov M5 bola prvá kašmírska vojna roku 1947 medzi Indiou a Pakistanom, počas 60. a 70. rokov ich použila portugalská armáda vo vojne v Angole. Celkom bolo od roku 1942 vyrobených cez 9 000 kusov ľahkého tanku M5 a všetkých jeho variantov.

 Typy tanku M5 
náhľad|Stuart M5A1
 M5 / Stuart VI – Celkom bolo v roku 1942 vyrobených 2 074 kusov.
 M5A1 / Stuart VI – Táto modifikácia zahrňovala inštaláciu novej veže, ktorej dizajn bol podobný tej u tanku M3A3. Výroba bola ukončená v júni roku 1944.
  Howitzer Motor Carriage M8 – Modifikácia na samohybné delo. Na podvozok tanku M5 bola inštalovaná nová otvorená veža s  húfnicou a jedným .50cal guľometom M2HB. Na zadnej časti trupu potom bol namontovaný ťažný hák, takže vozidlo mohlo za sebou ťahať príves s muníciou. Tieto stroje boli používané hlavne ako palebná podpora pre prieskumné družstvá. Celkovo bolo od septembra 1942 do januára 1944 vyrobených 1 778 kusov.
  Howitzer Motor Carriage M8A1 – Variant stroja M8 HMC postavený na podvozku tanku M5A1.
 T65 Gun Motor Carriage – Protilietadlový variant. Stroj bol postavený na podvozku tanku M5A1. Bol vyzbrojený  protilietadlovým delom Bofors. Vozidlo nikdy nebolo poslané do sériovej produkcie, viedlo však k vývoji a následnej výrobe modifikácie tanku M24 Chafee – „M19 Gun Motor Carriage“.
 T85 Gun Motor Carriage – Protilietadlový variant postavený na podvozku tanku M5A1. Bola však vyzbrojená štyrmi  delami Oerlikon.
 M5 Command Tank – Úprava na veliteľské vozidlo. Pôvodná veža bola odstránená a nahradená malou nástavbou s.50cal guľometom.
 T8 Reconnaissance Vehicle – Variant prieskumného vozidla. Vežu nahradila lafeta pre jeden.50cal guľomet.
 M5 Dozer – Variant s radlicou. U väčšiny tankov boli aj odstránené veže.
 M5A1 s plameňometom E7 – 7 – Plameňometná úprava tanku M5A1 s plameňometom E7 – 7 inštalovaným namiesto pôvodného  dela.

 Iné projekty 

 Externé odkazy 
 M5A1 Stuart 

Kategória:Tanky USA
Kategória:Ľahké tanky
Kategória:Tanky druhej svetovej vojny